Document ID: 31978R0251

ΚΑΝΟΝΙΣΜΟΣ (ΕΟΚ) αριθ. 251/78 ΤΗΣ ΕΠΙΤΡΟΠΗΣ της 7ης Φεβρουαρίου 1978 περί της κατατάξεως εμπορευμάτων στην κλάση 58.10 του Κοινού Δασμολογίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 97/69 του Συμβουλίου της 16ης Φεβρουαρίου 1969 περί των μέτρων που πρέπει να ληφθούν για την ομοιόμορφη εφαρμογή της ονοματολογίας του Κοινού Δασμολογίου(1), όπως τροποποιήθηκε τελευταία με τον κανονισμό (ΕΟΚ) αριθ. 280/77(2), και ιδίως το άρθρο 3,
Εκτιμώντας:
ότι, για να εξασφαλισθεί η ομοιόμορφη εφαρμογή της ονοματολογίας του Κοινού Δασμολογίου, συντρέχει λόγος να θεσπισθούν διατάξεις σχετικές με τη δασμολογική κατάταξη των κεντημάτων επιπέδου βελονιάς σε τόπια ή λωρίδες που να εμφανίζουν εγκοιλοσχιδείς ή οδοντωτές άκρες, οι οποίες να είναι αποτέλεσμα της κοπής που αποτελεί μέρος της διαδικασίας κατασκευής των κεντημάτων του είδους αυτού-
ότι το Κοινό Δασμολόγιο που προσαρτάται σε παράρτημα στον κανονισμό (ΕΟΚ) αριθ. 950/68 του Συμβουλίου, της 28ης Ιουνίου 1968 (3), όπως τροποποιήθηκε τελευταία με τον κανονισμό (ΕΟΚ) αριθ. 2560/77(4), προβλέπει στην κλάση 58.10 τα "κεντήματα εις τόπια, εις λωρίδας ή εις αυτοτελή διακοσμητικά σχέδια" και στην κλάση 62.05 τα "έτερα είδη έτοιμα εξ υφασμάτων"-
ότι, για την κατάταξη των εν λόγω κεντημάτων, δύνανται να ληφθούν υπόψη οι δύο προαναφερόμενες κλάσεις, και ότι, πάντως, εάν τα κεντήματα αυτά καλύπτονται από τη διατύπωση της κλάσεως 58.10, πρέπει να καταταγούν σ' αυτήν την κλάση και όχι στην κλάση 62.05, σύμφωνα με τις διατάξεις της σημειώσεως 2α) του κεφαλαίου 62-
ότι η εγκοιλοσχιδής ή οδοντωτή μορφή που πραγματοποιείται με αυτά τα κεντήματα θεωρείται από τους ενδιαφερομένους επαγγελματικούς κύκλους της βιομηχανίας και του εμπορίου σαν συνήθης για τα κεντήματα σε τόπια ή σε λωρίδες- ότι, πράγματι, τα εν λόγω κεντήματα επιτυγχάνονται κατά την διάρκεια της κανονικής διαδικασίας της βιομηχανικής κατασκευής των προϊόντων αυτών διά κοπής υφάσματος μεγάλου φάρδους κατά μήκος εκάστου κεντημένου αυτοτελούς διακοσμητικού σχεδίου και ότι φέρουν, στην αντίθετη πλευρά, ένα μέρος υφάσματος υποθέματος (φόντου) κανονικού οδοντωτού ή εγκοιλοσχιδούς-
ότι αυτές οι οδοντώσεις ή εκτομές αποτελούν, ως εκ τούτου, μέρος της κατασκευής των κεντημάτων σε τόπια ή λωρίδες και δεν προκύπτουν καθόλου από πρόθεση να δοθεί στα τόπια ή σε λωρίδες μία τελική μορφή εκτός της τετραγώνου ή ορθογωνίου-
ότι, εξάλλου, τα κεντήματα με άκρα εγκοιλοσχιδή ή οδοντωτά περί των οποίων πρόκειται είναι προϊόντα λιγότερο κατεργασμένα από εκείνα τα οποία, βάσει των ιδίων των όρων του Κοινού Δασμολογίου, υπάγονται στις κλάσεις 58.10 και ότι αυτή πράγματι, εκτείνεται, δυνάμει της σημειώσεως 5 του κεφαλαίου 58, στα επιθέματα διά ραφής με πούλιες, χάνδρες, ή διακοσμητικά αυτοτελή σχέδια εξ υφαντικών ή ετέρων υλών-
ότι, με αυτές τις προϋποθέσεις, τα περί ων πρόκειται κεντήματα δεν δύνανται να εξομοιωθούν προς τα "έτοιμα είδη" της εννοίας της σημειώσεως 6α) του τμήματος ΧΙ και ότι, συνεπώς, δεν δύνανται να υπάγονται στην κλάση 62.05 και πρέπει να κατανέμονται στην κλάση 58.10-
ότι τα προβλεπόμενα υπό τον παρόντα κανονισμό μέτρα είναι σύμφωνα με την γνώμη της Επιτροπής της Ονοματολογίας του Κοινού Δασμολογίου-
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα κεντήματα επιπέδου βελονιάς σε τόπια ή σε λωρίδες που εμφανίζουν εγκοιλοσχιδή ή οδοντωτά άκρα, υπάγονται στο Κοινό Δασμολόγιο στην κλάση:
"58.10 Κεντήματα εις τόπια, εις λωρίδας ή εις αυτελή διακοσμητικά σχέδια."
Άρθρο 2
Ο παρών κανονισμός αρχίζει να ισχύει την εικοστή πρώτη ημέρα από της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.
Έγινε στις Βρυξέλλες, στις 7 Φεβρουαρίου 1978.

Labels: 3
1